ศาลธัญบุรี ผุด DRIVE THRU แห่งแรกในประเทศ บริการ ปชช. ป้องโควิดฯ
ศาลธัญบุรี สุดเจ๋งเปิดโครงการ DRIVE THRU ยื่นคำร้อง-รับคำฟ้อง-ใบเสร็จ โดยไม่ต้องลงจากรถแห่งแรกในประเทศไทย บริการประชาชน ป้องแพร่ระบาด โควิด-19เมื่อวันที่ 12 มิ.ย.63 ที่ศาลจังหวัดธัญบุรี นายสันต์ชัย ล้อมณีนพรัตน์ อธิบดีผู้พิพากษาภาค 1 เดินทางมาเป็นประธานในพิธีเปิดโครงการ Drive Thru โดยมี นายสุชิต โต๊ะวิเศษกุล ผู้พิพากษาหัวหน้าศาลจังหวัดธัญบุรี กล่าวรายงาน และก่อนเปิดโครงการ นายสันต์ชัย ได้มอบประกาศเกียรติคุณผู้ทำคุณประโยชน์ให้กับศาลจังหวัดธัญบุรี จำนวน 4 ราย คือ นายทรงวิทย์ ไตรรัตน์รังษี นางปทุมพร วิชญชาคร รศ.ดร.สุจิระ ขอจิตต์เมตต์ และนายเอกชัย สุขชัย เพื่อเป็นการยกย่องและเชิดชูเกียรติโดย นายสันต์ชัย กล่าวว่า โครงการ Drive Thru ได้จัดทำขึ้นตามนโยบายประธานศาลฎีกา ในการนำเทคโนโลยีมาสนับสนุนการอำนวยความยุติธรรม การพิจารณาพิพากษาคดี และการมีส่วนร่วมของประชาชน โดยคำนึงถึงช่องทางอื่นที่สะดวกและประหยัด สำหรับประชาชนที่ยังไม่สามารถเข้าถึงเทคโนโลยีได้ ศาลจังหวัดธัญบุรีตระหนักถึงความสำคัญในการให้บริการแก่ประชาชนหรือคู่ความ ผู้มาติดต่อราชการ ให้ได้รับการบริการที่สะดวกรวดเร็ว ประหยัดเวลา และค่าใช้จ่าย ประกอบกับสถานการณ์การแพร่ระบาดของโรคติดเชื้อไวรัสโคโรนา 2019 หรือโรคโควิด-19 ที่ยังมีอยู่อย่างต่อเนื่อง เพื่อเป็นการลดจำนวนประชาชนหรือคู่ความให้เข้ามาภายในอาคารศาลฯ เป็นการป้องกันและลดการแพร่ระบาดของโรคติดเชื้อไวรัสโคโรนา 2019 หรือ โรคโควิด-19 เพื่อสะดวกแก่การดูแลสุขอนามัยภายในศาล โดยประชาชนหรือคู่ความสามารถยื่นคำฟ้อง คำร้อง และคำคู่ความอื่นๆ โดยไม่จำต้องลงจากรถที่ใช้ในการเดินทางมาศาล เป็นการบริการเบ็ดเสร็จ ณ จุดเดียว (One Stop Service) แห่งแรกในประเทศไทยที่มีครบวงจร ซึ่งเป็นการดำเนินการตามแนวปฏิบัติเกี่ยวกับการบริหารจัดการคดี ในสถานการณ์แพร่ระบาดของโรคติดเชื้อไวรัสโคโรนา2019 หรือ โรคโควิด-19 ในเดือนมิถุนายน 2563 นี้
ศาลธัญบุรี สุดเจ๋งเปิดโครงการ DRIVE THRU ยื่นคำร้อง-รับคำฟ้อง-ใบเสร็จ โดยไม่ต้องลงจากรถแห่งแรกในประเทศไทย บริการประชาชน ป้องแพร่ระบาด โควิด-19
ศาลธัญบุรี,DRIVE THRU,ยื่นคำร้อง,รับคำฟ้อง,โควิด-19,ข่าวทั่วไป